เรื่องร้องเรียน: ถนนชำรุด ถนนทางหลวงหมายเลข4 (ถนนเพชรเกษม) ขาออกไปนครปฐม ตั้งแต่ช่วงระหว่างเดอะมอลล์บางแค จนถึง แยกพุทธมณฑลสาย4  ถนนมีการชำรุดในหลายๆจุด ทำให้ผู้ใช้ถนน ขับขี่ รถจักรยานยนต์ และรถยนต์ อาจจะประสบอุบัติเหตุได้ รบกวนผู้ที่รับผิดชอบช่วยดำเนินการแก้ไขให้ด้วยนะครับ  หมายเหตุ ขอขยายความที่แจ้งว่าถนนชำรุดนั้น เนื่องจากมีบางจุดบางช่วงของถนนที่มีการชำรุดจากพื้นถนนที่แตก เป็นหลุมเป็นบ่อ และเกิดจากการซ้อมแซมถนนในก่อนหน้านี้ที่ไม่ได้มาตรฐาน ทำให้ถนนไม่มีความเรียบเนียน และในมุมของคนขี่รถจักรยานยนต์ขับขี่ได้ยากลำบากมาก เพราะเลนซ้ายก็มีรถจอด และมีฝาท่อระบายน้ำ ถัดมาอีก2เลนก็ถนนไม่ดีชำรุด ถ้าจะมีดีและขี่ได้ง่ายที่สุดก็คือเลนขวาสุด แต่ก็ต้องแลกมากับการทำผิดกฎจราจรที่ว่าด้วย การขี่รถจักรยานยนต์ต้องขี่เลนซ้าย และสิ่งที่คนใช้ถนนสายนี้อยากได้คือ อยากได้พื้นถนน แบบถนนบรมราชชชนนีครับผม ขอบคุณครับ
ความเห็นของผู้แจ้ง: ขอบคุณสำหรับการรังฟังเสียงของประชาชนตาดำๆคนหนึ่ง ที่ใช้รถใช้ถนน และการดำเนินการแก้ไขครับ แต่อยากให้มีเจ้าหน้าที่คอยสำรวจพื้นถนนอยู่บ่อยครั้ง เพราะเนื่องจากถนนได้ถูกใช้งานทุกวันโดยรถหลายประเภท ถนนก็ต้องเกิดชำรุดเสียหายแน่นอน แต่เมื่อมันมีการชำรุด สิ่งที่ต้องรีบทำคือการแก้ไขครับ เพื่อลดปัญหาการเกิดอุบัติเหตุที่ไม่พึ่งประสงค์ และเพื่อความเป็นอยู่ของประชาชนที่ดีขึ้นด้วยครับ ขอขอบคุณอีกครั้งครับ ปล.รบกวนทางเจ้าหน้าที่ซ่อมแซมถนนให้ถึงหน้าโรงพยาบาลเกษมราษฎร์ บางแค ทั้งขาเข้าและขาออกด้วยนะครับ เนื่องจากถนนแถวบริเวณนั้น พังมากๆเลยครับ
พื้นที่: แขวงบางแคเหนือ เขตบางแค กรุงเทพมหานคร